Euroopa Liidu Teataja L 177 , 04/08/1972 Lk 0001 - 0002

Soomekeelne eriväljaanne: Peatükk 3 Köide 4 Lk 0232

Taanikeelne eriväljaanne: Seeria I Peatükk 1972(III) Lk 0788

Rootsikeelne eriväljaanne: Peatükk 3 Köide 4 Lk 0232

Ingliskeelne eriväljaanne: Seeria I Peatükk 1972(III) Lk 0827

Kreekakeelne eriväljaanne: Peatükk 03 Köide 8 Lk 0096

Hispaaniakeelne eriväljaanne: Peatükk 03 Köide 6 Lk 0057

Portugalikeelne eriväljaanne Peatükk 03 Köide 6 Lk 0057



Nõukogu määrus (EMÜ) nr 1674/72, 2. august 1972, millega sätestatakse seemnesektoris abi andmise ja rahastamise üldeeskirjad EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] eriti selle artikli 3 lõiget 4, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta, [2] eriti selle artikli 3 lõiget 2, võttes arvesse komisjoni ettepanekut ning arvestades, et: määruse (EMÜ) nr 2358/71 artiklis 3 sätestatakse võimalus anda abi teatud seemne tootmiseks ning selle sätte rakendamiseks tuleks kehtestada üldeeskirjad; abi võib anda ainult eliitseemne või sertifitseeritud seemne tootmiseks ja need seemned tuleb selgelt määratleda; järelevalve võimaldamiseks tuleb eliitseemet ja sertifitseeritud seemet kasvatada nõuetekohaselt registreeritud seemnekasvatust käsitlevate lepingute alusel ja seemnetootmisettevõtted ja sordiaretajad peavad olema ametlikult heakskiidetud ja registreeritud; halduslikel põhjustel peaks igas liikmesriigis abi andma ainult selle liikmesriigi territooriumil koristatud saagile; abi andmise süsteemi nõuetekohaseks toimimiseks on vaja järelevalvesüsteemi, mis tagaks abi andmise ainult toodetele, mis vastavad abi saamise tingimustele; selline abi andmine toob kaasa kulutusi; määruse (EMÜ) nr 2358/71 artikli 14 alusel kohaldatakse kõnealuse abi suhtes ühise põllumajanduspoliitika rahastamist reguleerivaid sätteid; seetõttu tuleks täpsustada, et kõnealust abi rahastatakse vastavalt määruse (EMÜ) nr 729/70 artiklile 3, ON VASTU VÕTNUD KÄESOLEVA MÄÄRUSE: Artikkel 1 1. Abi, mis on kindlaks määratud vastavalt määruse (EMÜ) nr 2358/71 artiklile 3, antakse järgmistes artiklites täpsustatud korras eliitseemnele ja sertifitseeritud seemnele, mis: - on määratletud nõukogu 14. juuni 1966. aasta direktiivis (söödakultuuride seemne turustamise kohta), [3] viimati muudetud 30. märtsi 1971. aasta direktiiviga, [4] - vastab nendes direktiivides ettenähtud standarditele ja tingimustele, - on ametlikult sertifitseeritud. 2. Alates 1. veebruarist 1973 antakse üleminekumeetmena uute liikmesriikide puhul abi ka sellisele eliitseemnele ja sertifitseeritud seemnele, mis on hõlmatud nõukogu samaväärsust käsitleva otsusega. Artikkel 2 Seeme peab olema toodetud: a) seemnetootmisettevõtte või sordiaretaja ja seemnekasvataja vahel sõlmitud seemnekasvatust käsitleva lepingu alusel; b) otse seemnetootmisettevõtte või sordiaretaja poolt; sellist tootmist tõendatakse seemnekasvatust käsitleva deklaratsiooniga. Artikkel 3 Artiklis 2 osutatud seemnetootmisettevõtted ja sordiaretajad peavad olema liikmesriigi poolt heakskiidetud ja registreeritud. Liikmesriigi heakskiit või registreerimine kehtib kogu ühenduses. Artikkel 4 Iga liikmesriik annab abi ainult seemne puhul, mis on koristatud tema territooriumil selle kalendriaasta jooksul, millal algab turustusaasta, milleks abi on määratud. Abi antakse kõikidele seemnekasvatajatele tingimustel, mis tagavad abisaajate võrdse kohtlemise, sõltumata nende asukohast ühenduses. Artikkel 5 Liikmesriigid seavad sisse haldusjärelevalvesüsteemi, millega tagatakse abi andmiseks nõutavate tingimuste täitmine. Liikmesriigid tagavad eelkõige artiklis 2 osutatud seemnekasvatust käsitlevate lepingute ja deklaratsioonide registreerimise. Artikkel 6 1. Määruse (EMÜ) nr 2358/71 artiklis 3 osutatud abi on sekkumine määruse (EMÜ) nr 729/70 artikli 3 lõikes 1 esitatud määratluse tähenduses. 2. Lõikes 1 osutatud abist tulenevad kulutused on võrdsed summadega, mis on makstud vastavalt määruse (EMÜ) nr 2358/71 artiklile 3 ja kõnealuse artikli põhjal vastu võetud sätetele. Artikkel 7 Käesolev määrus jõustub päev pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 1972. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. august 1972 Nõukogu nimel eesistuja T. Westerterp [1] EÜT L 246, 5.11.1971, lk 1. [2] EÜT L 94, 28.4.1970, lk 13. [3] EÜT 125, 11.7.1966, lk 2298/66. [4] EÜT L 87, 17.4.1971, lk 24. --------------------------------------------------